als_Latn dik_Latn sag_Latn
Po ti hedhësh një sy Instagramit të këngëtares së talentuar sidomos së fundmi, mund ta ngatërrosh me një Instagram bloggere mode. Sheh tendencat më të fundit të brandeve të luksit ,mishëruar dhe fotografuar në këndin e ndonjë kopshti me arkitekturë moderne. Edhe vlerësimi im do të jetë në bazë të nuancave, përshtatjes dhe balancave. Kritikat janë konstruktive dhe nëse Elvana do t’i marrë parasysh herën tjetër që do zgjedhë veshjen, jua siguroj që do e vini re ndryshimin. Gjithsesi zgjedhja është e lirë. Fillimisht dua ta komplimentoj për punën e bërë me muzikën, klipet dhe arritjet që ka bërë deri më sot. Urojmë të të shohim të na përfaqësosh nëpër skenat botërore të ndarjes së çmimeve.
Po e filloj nga veshjet më të realizuara
1-Mjaft e kuruar deri në detaje, sandalet me katër nuanca i japin ngjyrën që i mungon gjithë veshjes. Balancohet këndshëm “V” tek syzet me “V” që krijon xhaketa pa mëngë dhe sandalet. Tre element horizontal që e bëjnë siluetën të duket më e gjatë, më elegante dhe i vë në pah tonet natyrale të flokut dhe syve. Kuratorja e imazhit dhe e këtij look-u është Ashley Sean Thomas, stilistja që ka veshur dhe Beyonce, Iggy Azalea, Nicey Nash, Angela Simmons etj.
2-“All denim is the new black” , ose xhinsi është po aq ‘In’ dhe must sa ngjyra e zezë. Kompozimi me lulet e bën mjaft pranveror look-un.
3-Ah Delpozo! Asnjëherë nuk dukesh keq po të veshësh Delpozo (Jesus Delpozo) , madje jo vetëm që nuk do dukesh keq por do jesh magjepsëse kurdo dhe kudo. Nuanca e flokëve nuk më duket se i shkon shumë Elvanës, e rrit pak në moshë. Gjithsesi ky look futet tek të preferuarit e mi.
4- Një tjetër must i këtij sezoni, çizmet vjolet nga Balenciaga ia kemi parë shumicës së influencers dhe blogger të modës kudo. Kombinuar gjithnjë me një “hoodie” ose bluzë me kapuç, fustan floral ose rozë nga Balenciaga. Nuk jam shumë për kapelen si dhe për nuancën e të verdhës së vezës, por gjithsesi look-u është i kompletuar.
5- Fundi tutu i kombinuar me bluzën e gjatë të stampuar duhet shënuar padyshim tek veshjet më të mira të sezonit. Mjaft i guximshëm por s’ka të krahasuar me fundet laps apo me volum, veshja në fund është fiks për tu fotografuar nga Scott Schuman.
Veshjet që mendoj që kanë nevojë për përmirësim
1- Apo jo? Sapo e pashë këtë mendova ‘uau’, askujt si ka rënë në sy kjo, e cila duket si defekt cope dhe punimi? Na ktheu në kohën e Adamit dhe Evës ku mbuloheshin pjesërisht me gjethe, veçse në këtë rast çmimi i veshjes jam e sigurt që ka kushtuar më shumë se sa një gjethe. Nuk kam asnjë kundërshtim me pjesën e bustit, ajo që stonon është pjesa midis harkut të këmbëve, e cila duhej më mirë në një formë tjetër. Gjithashtu gjatësia duhet të ishte deri tek pulpa, për fustanet laps. Këpucën do e preferoja Gianvito Rossi .
2- Thekë, çizme, dhe doreza pink. Këto tre elemente në këtë veshje s’duhet të ishin bashkë, për më tepër që aksesori metalik tek çizmja ia shkurton dukshëm këmbën, thekët janë për plazhet në Hawaii , dhe dorezat janë shumë për këtë veshje. Karl Lagerfeld do ishte dakord me mua në këtë pjesë.
3- Më pëlqen këndvështrimi dhe koncepti, edhe ne shqiptarët kemi pak gjak “Indian” disa herë.
Po të mos ia kisha parë Jennifer Lopez-it këtë veshjen, do ta kisha klasifikuar tek veshjet më të realizuara.
4- Shumë pellush në një veshje mendoj, sidomos në këtë rast ku është ndërthurur dhe dantella. Njëra duhet eleminuar, ose të pakësohet intensiteti. Ka më tepër ngarkesë në pjesën e sipërme të veshjes dhe në këmbë. Në mendimin tim modest ka thyer një nga rregullat e arta të stilimit, siç thotë Pierre Balmain, “pellushi duhet veshur njësoj si pallto e zakonshme, ndërsa pallto e zakonshme duhet veshur me finesën e pellushit”.
5- Komplet veshja ne total më duket e pavend, shqiponja metalike me ato pjesë që varen, proporcioni I saj dhe efekti që I jep bustit është negativ sepse duket si një aksesor i varur më shumë se sa duhet. Gjysmë çizmet nga ana tjetër me fundin e gjatë (ose fustan, s’jam e sigurt nëse është fustan apo fund dhe bluzë e gjatë) e shkurtojnë këmbën. Prerjet horizontale tek tyli japin idenë e shkurtimit dhe e zgjerojnë pjesën e poshtme të trupit. Gjithçka e zezë në një veshje është “too much” thotë Ana Wintour dhe unë jam më se dakord me këtë pjesë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn